Danmarks Rockmuseum er i fuld gang med at indsamle genstande, og måske kan du hjælpe. Rockmuseet åbner i slutningen af 2015 i Roskilde og leder efter de sidste genstande, der skal med i udstillingen "Rockens rødder".

Museet har lavet en liste over genstande, de mangler fra år 1983 til 2013. Du kan se listen her:

Vinyl:

Spids Nøgenhat: Kommer med fred (Bad Afro Records, 2013)

Laid Back: White Horse (1983)

Format: Vinyl, 7", plademærke og -nummer: Medley Records ‎– MDS 272. Laid Back går ind på den amerikanske hitliste med "White Horse". Nummeret betragtes som en stilskabende danseklassiker og er en vigtig byggesten indenfor både house, techno og hiphop.

Nyere cd'er:

Johnny Deluxe: Johnny Deluxe (Copenhagen Records, 2004)

Tue West: Tue West (Universal, 2003)

Malk de Koijn: Sneglzilla (BMG, 2002)

Under Byen: Det er mig der holder træerne sammen (EMI, 2002)

Absolute Music-cd'er. Nummer 1-29 (1993-2002): Rockmuseet mangler nu nummer: 2-3-9-27-28

Da opsamlings-cd'en Absolute Music 1 ser dagens lys i 1993, bliver den blandt de bedst sælgende plader. Frem til 2002 udgives der i alt 29 album i serien.

Danske eurodance-navne (1990'erne): Whigfield/Saturday Night (single eller album), Me & My (dubidub), Cartoons, Hampenberg, Tiggy, DJ Aligator og Los Umbrellos

Cut 'N' Move: Get Serious (Epic Records, 1991)

Teknik:

Den første iPod-afspiller (2001)

Rockmuseet leder ligeledes efter den første iPod-afspiller, der kom på markedet i slutningen af 2001. Den havde plads til 5 Gb og kom med "scroll wheel"

Mp3-afspilleren "MP Man F10" fra 1998

Plakater:

Spil Dansk-dagen: Plakater fra 2001

Dizzy Mizz Lizzy vinder DM i Rock: Plakat, flyer, program fra finalen i DM i Rock (1993)

Efter at have nået finalen de to foregående år vandt gruppen Dizzy Mizz Lizzy i april 1993 konkurrencen DM i Rock. Rockmuseet er på udkig efter en plakat/flyer/program/billet eler lignende fra finalen, som foregik 30. april 1993 i Montmartre i København.

På www.rockmuseetefterlyser.com kan du se alle de efterlyste genstande og få kontakt til museet.

Museet skal senest høre fra dig 30. november.